**Ministru kabineta noteikumu projekta „Noteikumi par minimālo uzturlīdzekļu apmēru bērnam” sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
|  | | | | |
| 1. | | Pamatojums | Civillikuma 179.panta piektā daļa. | |
| 2. | | Pašreizējā situācija un problēmas | 2013.gada 1.janvārī stājās spēkā grozījumi Civillikumā, kuri paredz izteikt jaunā redakcijā Civillikuma 179.panta piekto daļu, kurā ietverts pilnvarojums Ministru kabinetam noteikt minimālo uzturlīdzekļu apmēru, kuru bērnam nodrošināt ir pienākums katram no vecākiem neatkarīgi no viņa spējām uzturēt bērnu un mantas stāvokļa. Līdz ar to zaudējusi spēku tā Civillikuma 179.panta piektās daļas redakcija, saskaņā ar kuru tika izdoti Ministru kabineta 2003.gada 1.jūlija noteikumi Nr.348 „Noteikumi par minimālo uzturlīdzekļu apmēru bērnam”.  Saskaņā ar Oficiālo publikāciju un tiesiskās informācijas likuma 9.panta piekto daļu, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa. Ņemot vērā minēto, 2013.gada 1.janvārī spēku ir zaudējuši Ministru kabineta 2003.gada 1.jūlija noteikumi Nr.348 „Noteikumi par minimālo uzturlīdzekļu apmēru bērnam”. | |
| 3. | | Saistītie politikas ietekmes novērtējumi un pētījumi | Projekts šo jomu neskar. | |
| 4. | | Tiesiskā regulējuma mērķis un būtība | Projekta mērķis ir izpildīt Civillikuma 179.panta piektās daļas un Oficiālo publikāciju un tiesiskās informācijas likuma 9.panta piektās daļu prasības, un no jauna izdot Ministru kabineta noteikumus par minimālo uzturlīdzekļu apmēru bērnam, nemainot minimālo uzturlīdzekļu apmēru bērnam, kuru ir pienākums vecākam nodrošināt.  Likumprojekts pilnībā atrisinās anotācijas I sadaļas 2. punktā minēto problēmu. | |
| 5. | | Projekta izstrādē iesaistītās institūcijas | Projekts šo jomu neskar. | |
| 6. | | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo tiesiskais regulējums attiecībā uz minimālo uzturlīdzekļu apmēru bērnam pēc būtības nemainās. | |
| 7. | | Cita informācija | Nav. | |
| **II. Tiesību akta projekta ietekme uz sabiedrību** | | | | |
| 1. | Sabiedrības mērķgrupa | | | Likumprojektā ietvertais regulējums aptver visu sabiedrību kopumā (pēc Centrālās statistikas pārvaldes datiem 2012.gada 1.maijā bija 2,046 miljoni iedzīvotāju). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | | Projekts šo jomu neskar. |
| 3. | Tiesiskā regulējuma finansiālā ietekme | | | Tāpat kā līdz šim katra vecāka pienākums būs katru mēnesi nodrošināt saviem bērniem minimālos uzturlīdzekļus vismaz šādā apmērā:  2.1. katram bērnam no viņa piedzimšanas līdz 7 gadu vecuma sasniegšanai — 25 % apmērā no Ministru kabineta noteiktās minimālās mēneša darba algas, t.i., šobrīd 50 latu;  2.2. katram bērnam no 7 gadu vecuma sasniegšanas līdz 18 gadu vecuma sasniegšanai — 30 % apmērā no Ministru kabineta noteiktās minimālās mēneša darba algas, t.i., šobrīd 60 latu. |
| 4. | Tiesiskā regulējuma nefinansiālā ietekme | | | Projekts šo jomu neskar. |
| 5. | Administratīvās procedūras raksturojums | | | Projekts šo jomu neskar. |
| 6. | Administratīvo izmaksu monetārs novērtējums | | | Projekts šo jomu neskar. |
| 7. | Cita informācija | | | Nav. |

Anotācijas III – VII sadaļa – projekts šo jomu neskar.

Tieslietu ministrs J.Bordāns

10.01.2013. 9:07

439

S.Rāgs

67036974, Sandris.Rags@tm.gov.lv